[{"text_idx": "#000001", "text": "Disgrifiad o\u2019r llun, Mae dros chwarter poblogaeth Cymru'n ennill llai na \u00a37.85 yr awr"}, {"text_idx": "#000003", "text": "Yn o\u0302l yr elusen, mae cynyddu'r nifer o weithwyr sy'n derbyn cyflog byw o \u00a37.85 yr awr yn \"allweddol i godi pobl Cymru o dlodi\"."}, {"text_idx": "#000004", "text": "Daw yr alwad wrth i adroddiad gafodd ei ryddhau i nodi Wythnos Cyflog Byw ddangos fod dros chwarter poblogaeth Cymru yn ennill llai na'r swm hwnnw."}, {"text_idx": "#000005", "text": "Mae'r llywodraeth yn talu'r cyflog byw i'w staff, ond mae Oxfam Cymru yn credu y dylen nhw fynnu bod cyrff cyhoeddus eraill yn gwneud yr un fath."}, {"text_idx": "#000006", "text": "Mae'r cyflog byw yn fwy na'r isafswm cyflog cenedlaethol o \u00a36.70 yr awr, a bydd yn codi i \u00a38.25 yr awr yng Nghymru o fis Ebrill 2016."}, {"text_idx": "#000007", "text": "Mae 26% o bobl Cymru yn ennill llai na'r cyflog byw, o'i gymharu a\u0302 23% ar draws Prydain."}, {"text_idx": "#000008", "text": "Mae'r ganran yn cynyddu yn siroedd gwledig Cymru - 35% yng Ngwynedd a 31% yng Nghonwy a Sir Benfro."}, {"text_idx": "#000010", "text": "\"Mae tlodi mewn gwaith ar gynnydd, yn rhannol oherwydd cyflogau isel. Byddai talu'r cyflog byw i fwy o bobl yn gam pwysig wrth fynd i'r afael a\u0302 thlodi yng Nghymru,\" meddai."}, {"text_idx": "#000012", "text": "\"Mae rhaid inni weld Llywodraeth Cymru'n gwneud yr hyn mae'n gallu i sicrhau safon byw boddhaol i bobl Cymru.\""}, {"text_idx": "#000013", "text": "Dydd Llun, cyhoeddodd y Sefydliad Cyflog Byw fod 50 o gyrff cyhoeddus a busnesau wedi eu cadarnhau fel cyflogwyr byw, sy'n golygu eu bod yn talu'r cyflog byw fel isafswm i'w gweithwyr."}, {"text_idx": "#000017", "text": "\"Mae Llywodraeth Cymru wedi ymrwymo i dalu'r cyflog byw am ein bod ni'n gwybod fod cyflog teg nid yn unig yn gallu hybu cynhyrchiant a mora\u0302l yn y gweithle, ond hefyd yn helpu wrth fynd i'r afael a\u0302 heriau beunyddiol tlodi mewn gwaith a cheisio hybu economi Cymru."}, {"text_idx": "#000019", "text": "Prif Straeon\u00a3300m o iawndal i gyn-chwaraewyr rygbi yn bosibPublished8 awr yn o\u0302lStrategaeth cerbydau trydan yn 'embaras' - adroddiadPublished4 awr yn o\u0302lCyngor sir i ymghynghori ar ddyfodol ysgol leiaf GwyneddPublished34 munud yn o\u0302l"}, {"text_idx": "#000020", "text": "\u00a3300m o iawndal i gyn-chwaraewyr rygbi yn bosib"}, {"text_idx": "#000022", "text": "Cyngor sir i ymghynghori ar ddyfodol ysgol leiaf Gwynedd"}]